CELEX: 32004R0998
Language: fi
Date: 2004-05-17 00:00:00
Title: Neuvoston asetus (EY) N:o 998/2004, annettu 17 päivänä toukokuuta 2004, lopullisten polkumyyntitullien käyttöönotosta Kiinan kansantasavallasta ja Venäjältä peräisin olevan tietynlaisen alumiinifolion tuonnissa annetun asetuksen (EY) N:o 950/2001 muuttamisesta

20.5.2004   
            
            
               FI
            
            
               Euroopan unionin virallinen lehti
            
            
               L 183/4
            
         
      NEUVOSTON ASETUS (EY) N:o 998/2004,
   annettu 17 päivänä toukokuuta 2004,
   lopullisten polkumyyntitullien käyttöönotosta Kiinan kansantasavallasta ja Venäjältä peräisin olevan tietynlaisen alumiinifolion tuonnissa annetun asetuksen (EY) N:o 950/2001 muuttamisesta
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen,
   ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 (1), jäljempänä ”perusasetus” ja erityisesti sen 8 artiklan, 11 artiklan 3 kohdan ja 22 artiklan c alakohdan,
   ottaa huomioon komission ehdotuksen, jonka se on tehnyt neuvoa-antavaa komiteaa kuultuaan,
   sekä katsoo seuraavaa:
   A.   MENETTELY
   1.   Voimassa olevat toimenpiteet
   
               (1)
            
            
               Neuvosto otti asetuksella (EY) N:o 950/2001 (2) käyttöön lopullisen polkumyyntitullin muun muassa Venäjältä peräisin olevan tietynlaisen alumiinifolion, jäljempänä ”tarkasteltavana oleva tuote”, tuonnissa yhteisöön. Toukokuun 16 päivänä 2001 tehdyllä komission päätöksellä 2001/381/EY (3) hyväksyttiin sitoumus, jonka oli tehnyt venäläinen vientiä harjoittava tuottaja United Company Siberian Aluminium.
            
         
               (2)
            
            
               Vapaasti yhteisön rajalla tullaamattomana -nettohintaan sovellettavaksi lopulliseksi polkumyyntitulliksi tarkasteltavana olevan tuotteen tuonnissa Venäjältä vahvistettiin asetuksella (EY) N:o 950/2001 14,9 prosenttia.
            
         2.   Tutkimus
   
               (3)
            
            
               Komissio ilmoitti 20 päivänä maaliskuuta 2004Euroopan unionin virallisessa lehdessä julkaisemallaan ilmoituksella (4) tiettyjen Kiinan kansantasavallasta, Venäjän federaatiosta, Ukrainasta ja Valko-Venäjän tasavallasta peräisin olevien tuotteiden tuontiin sovellettavia polkumyyntitoimenpiteitä koskevien useiden osittaisten välivaiheen tarkastelujen vireillepanosta perusasetuksen 11 artiklan 3 kohdan ja 22 artiklan c alakohdan mukaisesti. Venäjältä peräisin olevan tietynlaisen alumiinifolion tuonnissa käyttöön otettu polkumyyntitoimenpide on yksi vireille pantujen tarkastelujen kohteena olleista toimenpiteistä, jäljempänä ”toimenpiteet”.
            
         
               (4)
            
            
               Tarkastelut pantiin vireille komission aloitteesta sen tutkimiseksi, olisiko toimenpiteitä mukautettava Euroopan unionin 1 päivänä toukokuuta 2004 tapahtuvan laajentumisen, jäljempänä ”laajentuminen”, johdosta.
            
         
               (5)
            
            
               Koska tiettyä Venäjältä peräisin olevan tarkasteltavana olevan tuotteen tuonnin määrää koskee tällä hetkellä hintasitoumus, toimenpiteiden tarkastelu pantiin vireille sen tutkimiseksi, olisiko 15 jäsenvaltion yhteisöä koskeviin lukuihin perustunutta sitoumusta mukautettava laajentumisen huomioon ottamiseksi.
            
         3.   Tutkimuksen osapuolet
   
               (6)
            
            
               Kaikille komission tiedossa olleille osapuolille, mukaan luettuina yhteisön tuotannonala, yhteisössä toimivat tuottajien tai käyttäjien järjestöt, viejät/tuottajat asianomaisissa maissa, tuojat ja niiden järjestöt, asianomaisten maiden toimivaltaiset viranomaiset sekä asianomaiset osapuolet kymmenessä uudessa, 1 päivänä toukokuuta 2004 Euroopan unioniin liittyvässä jäsenvaltiossa, jäljempänä ”uudet jäsenvaltiot”, ilmoitettiin tutkimuksen vireillepanosta ja annettiin tilaisuus esittää näkökantansa kirjallisesti, toimittaa tietoja ja niitä tukevaa näyttöä vireillepanoa koskevassa ilmoituksessa asetetussa määräajassa. Mahdollisuus tulla kuulluiksi myönnettiin kaikille asianomaisille osapuolille, jotka olivat sitä pyytäneet ja osoittaneet, että niiden kuulemiseen oli olemassa erityisiä syitä.
            
         
               (7)
            
            
               Kantansa esittivät seuraavat asianomaiset osapuolet:
               
                           a)
                        
                        
                           Yhteisön tuottajien järjestö:
                           
                                       —
                                    
                                    
                                       Eurometaux, Bryssel, Belgia
                                    
                                 
                     
                           b)
                        
                        
                           Vientiä harjoittavat tuottajat:
                           
                                       —
                                    
                                    
                                       JSC ”United Company Siberian Aluminium”, Moskova, Venäjä
                                    
                                 
                     
         B.   TARKASTELTAVANA OLEVA TUOTE
   
               (8)
            
            
               Tarkasteltavana oleva tuote on vähintään 0,009 millimetriä mutta enintään 0,018 millimetriä paksu, vahvistamaton, valssattu mutta ei enempää valmistettu, enintään 650 millimetrin levyisillä keloilla oleva alumiinifolio, joka luokitellaan tällä hetkellä CN-koodiin ex 7607 11 10. Tarkasteltavana oleva tuote tunnetaan yleisesti nimellä kotitalousfolio, jäljempänä ”kotitalousfolio”.
            
         
               (9)
            
            
               Kotitalousfolio valmistetaan valssaamalla alumiiniharkkoja tai folioaihioita haluttuun paksuuteen. Valssattu folio lämpökäsitellään hehkuttamalla taipuisaksi. Tämän jälkeen kotitalousfolio kelataan enintään 650 millimetrin levyisiksi keloiksi. Kelan leveys on määräävä tekijä kotitalousfolion käytön kannalta, koska kyseisen tuotteen käyttäjät (uudelleenkelaajat) kelaavat talousfolion vähittäismyyntiä varten pieniksi lopputuoterulliksi. Pieniksi rulliksi uudelleenkelattua kotitalousfoliota käytetään monilla tavoin lyhytaikaisena pakkauksena tai kääreenä (pääasiassa kotitalouksissa, suurkeittiöissä sekä elintarvikeliikkeissä ja kukkakaupoissa).
            
         C.   TUTKIMUKSEN TULOKSET
   1.   Asianomaisten osapuolten esittämät väitteet
   
               (10)
            
            
               Hintasitoumuksen tehnyt venäläinen vientiä harjoittava tuottaja ilmoitti, että tuonnin määrä, johon hintasitoumusta sovelletaan, perustui sen myyntiin 15 jäsenvaltion unioniin, ja tästä syystä sitoumusta olisi tarkistettava markkinoiden laajentuessa 25 jäsenvaltion unionissa. Se väitti, että tarkistus oli tärkeä muita tarkasteltavana olevaa tuotetta unioniin vieviä viejiä suosivan syrjinnän välttämiseksi.
            
         2.   Jäsenvaltioilta saadut huomautukset
   
               (11)
            
            
               Jäsenvaltiot ovat ilmoittaneet kantansa, ja niistä suurin osa tukee toimenpiteiden mukauttamista laajentumisen huomioon ottamiseksi.
            
         3.   Tilannearvio
   
               (12)
            
            
               Käytettävissä olevat tiedot analysoitiin, jolloin vahvistui, että tarkasteltavana olevan tuotteen tuonti Venäjältä uusiin jäsenvaltioihin oli merkittävää. Koska voimassaolevan hintasitoumuksen kohteena oleva tuonnin määrä määritettiin 15 jäsenvaltion yhteisöön suuntautuneen tuonnon perusteella, siinä ei ole otettu huomioon markkinoiden kasvun vaikutusta yhteisön laajennuttua.
            
         4.   Päätelmät
   
               (13)
            
            
               Edellä mainittujen seikkojen vuoksi päätellään, että laajentumisen huomioon ottamiseksi on aiheellista mukauttaa toimenpiteitä siten, että ne kattavat uusien jäsenvaltioiden markkinoille tapahtuvan laajemman tuonnin määrän.
            
         
               (14)
            
            
               Hintasitoumuksen kohteena oleva tuonnin alkuperäinen määrä 15 jäsenvaltion unionin osalta laskettiin hyväksytyn sitoumuksen esittäneen venäläisen tuottajan alkuperäisen tutkimusajanjakson aikana yhteisöön viemän määrän perusteella. Hintasitoumuksen kohteena olevan tuonnin määrän lisäys on laskettu samalla laskumenetelmällä.
            
         
               (15)
            
            
               Tämän vuoksi katsotaan aiheelliseksi, että komissio voi hyväksyä mukautettua sitoumusta koskevan ehdotuksen, joka kuvastaa laajentumisen jälkeistä tilannetta ja joka perustuu edellä 14 kappaleessa kuvattuun menetelmään,
            
         ON ANTANUT TÄMÄN ASETUKSEN:
   1 artikla
   Komissio voi hyväksyä mukautettua sitoumusta koskevan ehdotuksen, jolla nostetaan päätöksellä 2001/381/EY hyväksytyn hintasitoumuksen kohteena olevan, Venäjältä peräisin olevan tietynlaisen alumiinifolion tuonnin määrää. Korotus lasketaan samalla laskumenetelmällä, jota käytettiin alkuperäistä hintasitoumusta määritettäessä 15 jäsenvaltion yhteisön osalta, eli hyväksytyn sitoumuksen esittäneen venäläisen tuottajan yhteisöön viemän määrän perusteella.
   2 artikla
   Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 17 päivänä toukokuuta 2004.
      
         
            Neuvoston puolesta
         
         
            Puheenjohtaja
         
         B. COWEN
         
      
   
   
      (1)  EYVL L 56, 6.3.1996, s. 1, asetus sellaisena kuin se on viimeksi muutettuna asetuksella (EY) N:o 461/2004 (EUVL L 77, 13.3.2004, s. 12).
   
      (2)  EYVL L 134, 17.5.2001, s. 1.
   
      (3)  EYVL 134, 17.5.2001, s. 67.
   
      (4)  EYVL C 70, 20.3.2004, s. 15.